დიო - ვიკიპედია

# დიო

### ვიკიპედიიდან

დიოს ლოგო
რონი ჯეიმს დიო

დიო (Dio) არის ჰევი მეტალის ჯგუფი, შექმნილი ვოკალისტ რონი ჯეიმს დიოს მიერ 1982 წლის ოქტომბერში, მას შემდეგ რაც მან დატოვა ბლექ საბათი. ახლადშექმნილ ჯგუფში მან მიიწვია ვივიან ქემპბელი (გიტარა), ჯიმი ბეინი (ბას გიტარა) და ვინი ეპისი (დასარტყამი ინსტრუმენტები).

1983 წლის მაისში გამოშვებული იქნა პირველი ალბომი წმინდა მყვინთავი (Holy Diver), სადაც დიო ერთდროულად იყო ვოკალისტი და უკრავდა კლავიშებიან ინსტრუმენტზე. იმისათვის რომ კონცერტების დროს ვოკალისტს სცენაზე თავისუფლად ეარა და სინთეზატორთან არ მდგარიყო, ჯგუფმა შემადგენლობაში მიიღო კიდევ ერთი წევრი კლოდ შნელი.

მომდევნო წლებში დიო მრალალ კონცერტს ატარებდა, ჩაწერილი იქნა ახალი ალბომები რიგში ბოლო (The Last in Line) და ღვთაებრივი გული (Sacred Heart).

1986 წელს ვივიან ქემპბელი ჯგუფიდან წავიდა, ის შეცვალა გიტარისტმა ქრეიგ გოლდიმ. ახალი შემადგენლობით ჩაწერილი იქნა ალბომი იოცნებე ბოროტად (Dream Evil), რის შემდეგაც ჯგუფის შემადგენლობა კვლავ შეიცვალა. ჯგუფში მიიღეს 19 წლის გიტარისტი როუან რობერტსონი, რომელიც მათი დიდი ფანი იყო, ის ორი მოსმენის შემდეგ დაუფიქრებლად იქნა მიღებული დიოს მიერ.

1990 წელს დიომ გამოუშვა ალბომი გამოკეტე მგლები (Lock up the wolves), როლმლის შემდეგაც რონი დიო ვოკალისტად დაუბრუნდა ძველ თანაჯგუფელებს ბლექ საბათში, მაგრამ მათი გაერთიანება მოკლე აღმოჩნდა, მოხერხდა მხოლოდ ერთი ალბომის ჩაწერა. ბლექ საბათის ზოგიერთი წევრების ქცევის მანერით უკმაყოფილო რონი დიომ ჯგუფი დატოვა და ხელახლა ჩაუყარა საფუძველი მეტალ ჯგუსფს - დიო.

აღდგენილ ჯგუფში გიტარისტად ახალი წევრი თრეისი ჯი (Tracy G) მიიღეს. 1994-1999 წლებში ჩაწერილ ყველა ალბომს უცნობი გზები (Strange Highways), გაბრაზებული მანქანები (Angry Machines) და ჯოჯოხეთი (Inferno - Last in Live) ეტყობა რონი დიოს განაწყენებული ტონი და ისინი თავისი სიმძიმით გამოირჩევა. როგორც ფანების თვალსაზრისით, ასევე თვით ვოკალისტის სიტყვებით, ალბომი გაბრაზებული მანქანები არის დიოს მიერ ჩაწერლი ყველაზე ცუდი ნაკრები.

2000 წელს ჯგუფს დაუბრუნდა გიტარისტი ქრეიგ გოლდი და ჩაწერილი იქნა ერთ-ერთი საუკეთესო ალბომი მეჯიქა (magica), თუმცა გოლდიმ მალვე დატოვა დიო და შემდგომი ალბომის - დრაკონის მკვლელობა (Killing the Dragon) ჩასაწერად 2002 წელს ჯგუფმა გიტარისტად დოუ ალდრიხი მიიწვია.

აღსანიშნავია, რომ ორჯერ წასული გოლდი 2003-2004 წლებში კვლლავ დაუბრუნდა ჯგუფს და დიომ კიდევ ერთი დიდი წარმატების მომტანი ალბომი მთვარის მფლობელი (Master of the Moon)შესთავაზა თავის ფანებს.

2005 წელს გამოშვებული იქნა ნიუ-იორკში ცოცხლად ჩაწერილი ალბომი ბოროტი ან ღვთაებრივი (Evil or Divine - Live In New York City). 2005 წელს დიომ უამრავი გასტროლი ჩაატარა სამხრეთ ამერიკაში, იაპონიაში, რუსეთსა და ევროპაში.

ამ წელს ჯგუფს გასტროლებზე დაგეგმილი აქვს 1983 წლის ალბომის წმინდა მყვინთავი-ს სრული შესრულება. ახალ ალბომს კი ფანები სავარაუდოდ 2006 წლის მეორე ნახევრისკენ უნდა ელოდონ.

## [რედაქტირება] მიმდინარე შემადგენლობა

- რონი ჯეიმს დიო – ვოკალი
- ქრეიგ გოლდი – გიტარა
- რუდი სარზო – ბას გიტარა
- საიმონ ვრაითი – დასარტყამი ინსტრუმენტები
- სკოტ უარენი – კლავიშები

დოუ ალდრიხი დროებით შეუერთდა დიოს, ქრეიგ გოლდის მიერ რუსეთში მიმდინარე გასტროლების დროს მიღებული ხელის ტრამვის გამო.

## [რედაქტირება] დისკოგრაფია

- 1983 წმინდა მყვინთავი (Holy Diver)
- 1984 რიგში ბოლო (The Last in Line)
- 1985 ღვთაებრივი გული (Sacred Heart)
- 1986 შეყოვნება/პაუზა (Intermission)
- 1987 იოცნებე ბოროტად (Dream Evil)
- 1990 გამოკეტე მგლები (Lock up the Wolves)
- 1994 უცნობი გზები (Strange Highways)
- 1995 ბრილიანტები - დიოს საუკეთესო (Diamonds – The Best of Dio)
- 1996 გაბრაზებული მანქანები (Angry Machines)
- 1998 ჯოჯოხეთი - ბოლო ცოცხლად (Inferno - Last in Live)
- 2000 მეჯიქა (Magica)
- 2002 დრაკონის მკვლელობა (Killing the Dragon)
- 2004 მთვარის მფლობელი (Master of the Moon)
- 2005 ბოროტი ან ღვთაებრივი - ცოცხლად ნიუ-იორკში(Evil or Divine - Live In New York City)
- 2006 წმინდა მყვინთავი - ცოცხლად (Holy Diver - Live)

## [რედაქტირება] აგრეთვე მოინახულეთ

- ელფი
- რეინბოუ
- დიფ ფარფლი
- ბლექ საბათი

| ეს სტატია რედაქტირების პროცესშია. გთხოვთ, ნუ შეიტანთ ცვლილებებს სანამ ეს განცხადება არ გაქრება.

Retrieved from "http://ka.wikipedia.org../../../%E1%83%93/%E1%83%98/%E1%83%9D/%E1%83%93%E1%83%98%E1%83%9D.html"

კატეგორიები: დაუმთავრებელი სტატიები | როკ-ჯგუფები | მეტალი მუსიკა

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება

##### სხვა ენებზე

- Български
- English
- Español
- Suomi
- Français
- Italiano
- 日本語
- 한국어
- Polski
- Svenska